2de opinie verkry | Health24
Posted by: Turf | 2012/02/23
2de opinie verkry
Ek was laas week vir ''n 2de opinie by ''n ander Ortopeed wat ook gese het dit is die tendons van my tone wat ge-affekteer is.
Die sonar wat gedoen is het heel normaal gewys maar hy het kortisoon onder my toon ingespuit en ook ''n moonboot voorgeskryf vir 2 weke tot ek hom weer sien. My voet is ten minste nou plat in die boot sonder enige pyn en ek kan loop, dit is net nou en dan ''n bietjie sensitief in die area waar die kortisoon ingespuit is.
Daar is nog een bekommernis. As ek op beide voete plat staan met volle gewig is albei nie dieselfde kleur nie. Die seer voet is ''n rooier kleur en by tye (soos as ek klaar gestort het) meer ''n blou perserige kleur. Dit gebeur net met gewig op die voet - sodra ek hom oplig verdwyn dit. Ek het dit aan die spesialis genoem en hy het gese hy sou nie te bekommerd wees oor dit nie. Daar is geen dooie gevoel nie.
Wat kan die blouheid veroorsaak? Is dit omdat ek vir 7 weke nie gewig op die voet gesit het nie?
Ek dink daar is nou uiteindelik lig aan die einde van die tonnel.
Ek dink regtig nie jy hoef jou hieroor te bekommer nie. Dit is moontlik as gevolg van die feit dat jy nie die been geoefen het nie en dat verminderde bloedvoorsiening, die blou verkleuring veroorsaak.